《送吉上人之江西下高峰和尚遗书》
元代·明本

寒岩一夜风雷恶，师子迸断黄金索。骅骝万里追不回，声沈宇金空山岳。

君今去去持此音，十八滩头探麟角。君不见马师一口吸西江，波腾浪沸烟茫茫。

又不见集云峰下四藤条，雨洗风磨恨未消。生耶死耶俱不道，铁壁银山齐靠倒。

有问禅，血染溪花春正妍。有问道，两岸夕阳对芳草。

千差万别任纵横，瞥转一机何处讨。玄沙白纸脱或举，似时更须莫谤西峰好。

作者简介：明本(1263—1323)，元朝僧人。俗姓孙，号中峰，法号智觉，西天目山住持，钱塘(今杭州)人。明本从小喜欢佛事，稍通文墨就诵经不止，常伴灯诵到深夜。24岁赴天目山，受道于禅宗寺，白天劳作，夜晚孜孜不倦诵经学道，遂成高僧。仁宗曾赐号“广慧禅师”，并赐谥“普应国师”。憩止处曰幻住山房。